Μάντσεστερ Σίτι

Η Μάντσεστερ Σίτι είναι αγγλική ομάδα ποδοσφαίρου που αγωνίζεται στην Premier League. Ιδρύθηκε το 1880 με το όνομα St. Mark's, μετονομάστηκε σε Ardwick Association Football Club το 1887 και απέκτησε το σημερινό της όνομα το 1894. Η ομάδα αγωνίζεται στο Σίτι οφ Μάντσεστερ Στέιντιουμ από το 2004, τελευταία γνωστό ως Έττιχαντ Στέιντιουμ μετά από σημαντική εμπορική συμφωνία που υπέγραψε ο σύλλογος, έχοντας περάσει το μεγαλύτερο μέρος της ύπαρξής του στο Μέιν Ρόουντ. Στα τέλη της δεκαετίας του 1960 και στις αρχές αυτής του 1970, κατέκτησε τον τίτλο του πρωταθλήματος, το Κύπελλο Αγγλίας, το Λιγκ Καπ και το Κύπελλο Κυπελλούχων υπό τις οδηγίες των Τζόου Μέρσερ και Μάλκομ Άλισον και με παίκτες όπως οι Κόλιν Μπελ, Μάικ Σάμερμπι και Φράνσις Λι. Αυτή η περίοδος χαρακτηρίζεται μια από της κορυφαίες στην ιστορία της ομάδας του Μάντσεστερ. Μετά την ήττα της στον τελικό του Κυπέλλου το 1981, άρχισε μια περίοδος κατάρρευσης της ομάδας που είχε ως αποτέλεσμα τον υποβιβασμό της στην τρίτη κατηγορία του αγγλικού ποδοσφαίρου το 1998. Έκτοτε η ομάδα απέκτησε και πάλι την χαμένη της αίγλη, αγωνιζόμενη στην κατηγορία όπου πέρασε το μεγαλύτερο μέρος της ιστορίας της, την Πρέμιερ Λιγκ. Το 2011 η ομάδα προκρίθηκε στους ομίλους του Τσάμπιονς Λιγκ, έχοντας καταλάβει την σεζόν 2010/11 την τρίτη θέση του πρωταθλήματος. Την ίδια χρονιά κατέκτησε το Κύπελλο. Την περίοδο 2011-2012 ανακηρύχθηκε πρωταθλήτρια της Πρέμιερ Λιγκ μετά από 44 χρόνια. Η καλύτερη χρόνια στην ιστορία της ήταν η σεζόν 2022-2023 όπου η Μάντσεστερ Σίτι πήρε το πρωτάθλημα,πήρε το FA Cup νικώντας την Μάντσεστερ Γιουνάιτεντ στον τελικό με 2-1 και το Τσάμπιονς Λιγκ νικώντας την Ίντερ στον τελικό με 1-0 υπό τις οδηγίες του Πεπ Γκουαρντιόλα και με παίκτες όπως ο Έρλινγκ Χάαλαντ,ο Ιλκάι Γκουντογκάν, ο Κέβιν Ντε Μπρόινε, ο Ρόντρι και πολλοί άλλοι. Εκείνη τη χρονιά όχι μόνο πήρε το πρώτο Τσάμπιονς Λιγκ στην ιστορία της,αλλά κατέκτησε και το τρεμπλ και έγινε η δεύτερη αγγλική ομάδα που το καταφέρνει μετά την Μάντσεστερ Γιουνάιτεντ. Μετράει συνολικά 30 εγχώριους τίτλους και δύο ευρωπαϊκούς. Eιναι η πέμπτη πιο επιτυχημένη ομάδα στην ιστορία του Αγγλικού ποδοσφαίρου.

 Τα χρώματα της Μάντσεστερ Σίτι είναι το γαλάζιο και το λευκό. Η παραδοσιακή δεύτερη εμφάνισή της είναι σε χρώματα σκούρο κόκκινο ή κόκκινο και μαύρο, αλλά τα τελευταία χρόνια έχουν χρησιμοποιηθεί και άλλα διαφορετικά χρώματα. Σύμφωνα με πληροφορίες από ένα φυλλάδιο του 1940, η ομάδα του Αγ. Μάρκου χρησιμοποιούσε κόκκινες και μαύρες εμφανίσεις, ενώ αναφορές του 1884, θέλουν την ομάδα να παίζει με μαύρες φανέλες με έναν λευκό σταυρό. Οι γαλάζιες εμφανίσεις χρησιμοποιούνται σίγουρα μετά το 1892, ίσως και νωρίτερα, ενώ η δεύτερη εμφάνιση με κόκκινο και μαύρο χρώμα υιοθετήθηκε από τον βοηθό προπονητή Μάλκομ Άλισον, και πιστεύεται πως προέρχονται από τα χρώματα της ΑΚ Μίλαν. Το έμβλημα της ομάδας παριστάνει έναν χρυσό αετό, ο οποίος μπροστά του έχει μια γαλάζια ασπίδα, που βασίζεται σε αυτή του επίσημου εμβλήματος της πόλης του Μάντσεστερ. Αυτή περιέχει στο επάνω μέρος της ένα χρυσό ιστιοφόρο, αναφορά στο Κανάλι του Μάντσεστερ και στο κάτω μέρος τρεις διαγώνιες λευκές γραμμές, που παριστάνουν τα 3 ποτάμια της πόλης. Ενδιάμεσα των δύο αυτών αναφορών, υπάρχουν με χρυσά γράμματα τα αρχικά του ονόματος της ομάδας σε μαύρο φόντο. Πάνω από τον αετό υπάρχουν τρία χρυσά αστέρια που είναι απλώς διακοσμητικά, ενώ στο κάτω μέρος του σήματος, υπάρχει η λατινική φράση Superbia in Proelia που σημαίνει Τιμή στην Μάχη. Το σήμα αυτό υιοθετήθηκε το 1997. Πριν από αυτό, η ομάδα είχε άλλα δύο εμβλήματα. Το πρώτο, που εμφανίστηκε το 1970, και εμφάνιζε την ίδια ασπίδα με το σημερινό σήμα. Γύρω από αυτή, υπήρχε το όνομα της ομάδας, μέσα σε ένα δακτύλιο. Το 1972, το έμβλημα αυτό άλλαξε κάπως, αντικαθιστώντας τις τρεις γραμμές στο κάτω μέρος τις ασπίδας, με το ρόδο του Λάνκασιαρ. Τα παλαιότερα χρόνια, όταν η ομάδα αγωνιζόταν σε τελικούς κυπέλλου δεν συνήθιζε να χρησιμοποιεί το έμβλημά της αλλά αυτό της πόλης του Μάντσεστερ, τονίζοντας έτσι το καθεστώς της ως εκπρόσωπος της πόλης. Στον τελικό του Κυπέλλου Αγγλίας το 2011, με αντίπαλο την Στόουκ Σίτι, το έμβλημα της ομάδας παρέμεινε στο μπροστινό μέρος της φανέλας αλλά συμπεριλήφθηκε το έμβλημα της πόλης στο πίσω μέρος της, στην βάση των αριθμών των ποδοσφαιριστών. Από τη θέσπιση του επαγγελματικού ποδοσφαίρου έως σήμερα: Μέχρι και το 2011 οι αναπληρωματικοί της ομάδας έπαιζαν στο πρωτάθλημα για αναπληρωματικούς της Μπάρκλεϊς Πρέμιερ Ριζέρβ Λιγκ Νορθ και στο Μάντσεστερ Σίνιορ Καπ. Από το 1892, ο σύλλογος διαθέτει και δεύτερη ομάδα, η οποία μαζί με την πρώτη αγωνίζονταν στην Λάνκασιαρ Κομπινέισιον. Η αναπληρωματική ομάδα μάλιστα αναδείχθηκε πρωταθλήτρια του διαγωνισμού την σεζόν 1901/02. Εγκατέλειψαν την Λάνκασιαρ Κομπινέισιον το 1911 για την νεοδημιούργητη Σέντραλ Λιγκ, στην οποία αγωνίστηκαν μέχρι το 2000, κατακτώντας την 3 φορές: τις σεζόν 1977/78, 1986/87 και 1999/2000. Η ακαδημία της Μάντσεστερ Σίτι είναι υπεύθυνη για την ανάπτυξη νέων σε ηλικία παικτών. Η πρώτη ομάδα νέων της Μάντσεστερ Σίτι δημιουργήθηκε από τον Άλμπερτ Αλεξάντερ την δεκαετία του 1920. Από το 1951, αγωνιζόταν στην Λάντσασάιρ Λιγκ, αντίπαλη ομάδων αναπληρωματικών και ομάδων νέων από την Βορειοδυτική Αγγλία. Από το 1955 μια δεύτερη ομάδα νέων, αποτελούμενη από νεαρότερους παίκτες αγωνιζόταν στην Δεύτερη Κατηγορία της Λάντσασάιρ Λιγκ. Η σύγχρονη ακαδημία είναι μία από τις πιο επιτυχημένες στην χώρα και από την δημιουργία της το 1998 έχει παράγει περισσότερους επαγγελματίες ποδοσφαιριστές από οποιαδήποτε άλλη ομάδα στην Πρέμιερ Λιγκ, 35 συνολικά. Από την σεζόν 2011/12 οι αναπληρωματικοί αγωνίζονται στη Νεξτ Τζεν Φούτμπολ Σίριιζ, μια ευρωπαϊκού διοργάνωση με τη δομή του Τσάμπιονς Λιγκ ή του Γιουρόπα Λιγκ που στόχο της έχει να δώσει σε νεαρούς Ευρωπαίους ποδοσφαιριστές την ευκαιρία να αγωνιστούν μεταξύ τους. Η Μάντσεστερ Σίτι έπαιξε καθοριστικό ρόλο στην δημιουργία της συγκεκριμένης διοργάνωσης μετά την σκληρή κριτική του αγγλικού τύπου ότι το αγγλικό ποδόσφαιρο δεν παράγει αρκετά ταλέντα. Εκτός από την ακαδημία, η ομάδα προσπαθεί να έρθει σε επαφή με τους νέους της περιοχής του Μάντσεστερ μέσω κοινωνικού προγράμματος οργανωμένου από κοινού με το δήμο της πόλης, το οποίο στηρίζει ποδοσφαιρικά σχολεία. Περίοδος 2023-24 Σημείωση: Οι σημαίες αφορούν την εθνική ομάδα, σύμφωνα με τους κανόνες επιλεξιμότητας της FIFA. Οι παίκτες μπορεί να κατέχουν περισσότερες ιθαγένειες εκτός FIFA. Πηγές: 1968-1969 2011-2012 2012-2013 2013-2014 1972-1973Πρώτος Γύρος 1976-1977Πρώτος Γύρος 1977-1978Πρώτος Γύρος 1978-1979Πρώτος Γύρος Δεύτερος Γύρος Τρίτος Γύρος Προημιτελικά 2003-2004Προκριματικός Γύρος Πρώτος Γύρος Δεύτερος Γύρος 2008-20091ος Προκριματικός Γύρος 2ος Προκριματικός Γύρος Πρώτος Γύρος Στη συνέχεια η Σίτι έπαιξε στη φάση των ομίλων και προκρίθηκε (1η θέση στον όμιλο) στα νοκ-άουτ , προκρίθηκε απ' τους γύρους των 32 και των 16 και αποκλείστηκε από το Αμβούργο στα προημιτελικά του ΟΥΕΦΑ 2009. 30 εγχώριοι τίτλοι και 2 ευρωπαϊκοί κοσμούν την τροπαιοθήκη του συλλόγου. Πρωταθλήματα Πρωτάθλημα Αγγλίας Πρωταθλήτρια (9): 1936–37, 1967–68, 2011-12, 2013-14, 2017-18, 2018-19, 2020-21, 2021-22, 2022-23 Κύπελλα Κύπελλο Αγγλίας Κυπελλούχος (7): 1903–04, 1933–34, 1955–56, 1968–69, 2010-11, 2018–19, 2022-23 Φιναλίστ (5): 1925–26, 1932–33, 1954–55, 1980–81, 2012-13 Λιγκ Καπ Αγγλίας Κυπελλούχος (8): 1969–70, 1975–76, 2013–14, 2015–16, 2017–18, 2018–19, 2019–20, 2020–21 Φιναλίστ (1): 1973–74 Κομιούνιτι Σιλντ Νικήτρια (6): 1937, 1968, 1972, 2012, 2018, 2019 Φιναλίστ (8): 1934, 1956, 1969, 1973, 2011, 2014, 2021,2022 Champions League Κυπελλούχος (1): 2022-23Κύπελλο Κυπελλούχων Ευρώπης Κυπελλούχος (1): 1969–70 ΟΥΕΦΑ Σούπερ Καπ Κυπελλούχος (1): 2023-24 Νταμπλ Πρωτάθλημα και Λιγκ Καπ (4): 2013–14, 2017–18, 2018-19, 2020-21 Λιγκ Καπ και Κύπελλο Κυπελλούχων: 1969–70 Πρωτάθλημα και Κύπελλο Αγγλίας (2): 2018-19, 2022-23 Τρεμπλ Εγχωριο τρεμπλ (1) (Πρωτάθλημα, Κύπελλο και Λιγκ Καπ): 2018–19 Ευρωπαϊκό τρεμπλ (1) (Πρωτάθλημα, Κύπελλο και Champions League): 2022–23 Κύριο άρθρο: Λίστα καταγραφών και στατιστικών στοιχείων της Μάντσεστερ Σίτι Καταγραφή της νίκης του πρωταθλήματος – 11-3 εναντίον της Λίνκολν Σίτι (23 Μαρτίου 1985, τα περισσότερα γκολ). 10-0 εναντίον της Ντάργουιν (18 Φεβρουαρίου 1899, για το ευρύτερο περιθώριο νίκης). Καταγραφή της νίκης του κυπέλλου Αγγλίας – 12-0 εναντίον της Λίβερπουλ Στάνλεϋ (4 Οκτωβρίου 1890). Καταγραφή της ήττας του πρωταθλήματος – 0-8 εναντίον της Μπούρτον Γουόντερερς (26 Δεκεμβρίου 1894), 0-8 εναντίον της Γουλβερχάμπτον Γουόντερερς (23 Δεκεμβρίου 1933), 1-9 εναντίον της Έβερτον (3 Σεπτεμβρίου 1906) και 2-10 εναντίον της Μπέρμιγχαμ Σίτι (17 Μαρτίου 1893) Καταργαφή της ήττας του κυπέλλου Αγγλίας – 0-6 εναντίον της Πρέστον Νορθ Εντ (30 Ιανουαρίου 1897) 2-8 εναντίον της Μπράντφορντ Παρκ Άβενιου (30 Ιανουαρίου 1946). Η μεγαλύτερη συμμετοχή φιλάθλων – 84,569 εναντίον της Στόουκ Σίτι (3 Μαρτίου 1934) Η μεγαλύτερη συμμετοχή ενός παίκτη του πρωταθλήματος – Άλαν Οάκες 1958–76 Οι περισσότερες συμμετοχές ενός παίκτη συνολικά – Άλαν Οάκες 1958–76 Τα περισσότερα γκολ που σημειώθηκαν συνολικά – 184 γκολ, Σέρχιο Αγουέρο – 2011 Τα περισσότερα γκολ που σημειώθηκαν σε μια σεζόν – 38 γκολ, Τόμι Τζόνσον 1928–29 Μάντσεστερ Σίτι Γυναικών ΦΚ Επίσημη ιστοσελίδα Η σελίδα του συλλόγου στην UEFA